Nov 29,2017
ఎయిరిండియాకు కొత్త సీఎండీ
న్యూఢిల్లీ: ఎయిరిండియా కొత్త చైర్మెన్‌ అండ్‌ మేనేజింగ్‌ డైరెక్టర్‌గా ప్రదీప్‌ సింగ్‌ ఖరోలా నియమితులయ్యారు. మంగళవారం ఈ మేరకు కేంద్ర ప్రభుత్వం ఉత్తర్వులు జారీ చేసింది. కర్నాటక 1985 ఐఏఎస్‌ కేడర్‌కు చెందిన ఖరోలా ప్రసుత్తం బెంగళూరు మెట్రో రైల్‌ కార్పొరేషన్‌ లిమిటెడ్‌ మేనేజింగ్‌ డైరెక్టర్‌గా పనిచేస్తున్నారు. కాగా ఎయిర్‌ఇండియా తాత్కాలిక చైర్మెన్‌గా బాధ్యతలు నిర్వహిస్తున్న రాజీవ్‌ బన్సాల్‌ స్థానంలో ప్రదీప్‌ సింగ్‌కు ఏఐ బాధ్యతలు అప్పగించారు. రాజీవ్‌ బన్సాల్‌ పదవీకాలాన్ని ఇటీవల ప్రభుత్వం మూడు నెలల పాటు పొడిగింపు ఇచ్చిన కొద్ది రోజుల తర్వాత ఈ నియామకం చోటుచేసుకుంది. ఇక భారీ నష్టాల్లో ఉన్న ఎయిరిండియాలో వ్యూహాత్మక పెట్టుబడుల ఉపసంహరణకు కేంద్ర ప్రభుత్వం నిర్ణయం తీసుకున్న సంగతి తెలిసిందే.
మీ స్నేహితులకు రికమెండ్ చెయ్యండి